Document ID: 32012R0813

REGULAMENTUL DE PUNERE ÎN APLICARE (UE) NR. 813/2012 AL COMISIEI
din 12 septembrie 2012
de modificare a Regulamentului (CE) nr. 718/2007 de punere în aplicare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1085/2006 al Consiliului din 17 iulie 2006 de instituire a unui instrument de asistență pentru preaderare (IPA) (1), (denumit în continuare „Regulamentul IPA”), în special articolul 3 alineatul (3),
întrucât:
(1)
Regulamentul (CE) nr. 718/2007 al Comisiei din 12 iulie 2007 de punere în aplicare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA) (2) prevede norme detaliate pentru punerea în aplicare a Regulamentului IPA.
(2)
Regulamentul (CE) nr. 718/2007 a fost modificat prin Regulamentul de punere în aplicare (UE) nr. 1292/2011 al Comisiei (3), scopul modificării fiind, inter alia, acela de a majora prefinanțarea plătită de Comisie țărilor care beneficiază de componentele de dezvoltare a resurselor umane și de dezvoltare rurală.
(3)
Cu toate că intenția Regulamentului (UE) nr. 1292/2011 a fost aceea de a alinia normele specifice de prefinanțare pentru componentele de dezvoltare regională, de dezvoltare a resurselor umane și de dezvoltare rurală, atunci când s-a modificat articolul 160 alineatul (3) din Regulamentul (CE) nr. 718/2007, s-a produs o eroare de redactare. Această greșeală ar trebui corectată.
(4)
În plus față de corectarea erorii de redactare, normele specifice de prefinanțare pentru componentele de dezvoltare regională, de dezvoltare a resurselor umane și de dezvoltare rurală ar trebui să fie aliniate în continuare, prin eliminarea trimiterii la articolul 42 alineatul (1) de la articolul 160 alineatul (3) din Regulamentul (CE) nr. 718/2007, care este redundantă.
(5)
Dispozițiile prevăzute în prezentul regulament sunt conforme cu avizul Comitetului IPA,
ADOPTĂ PREZENTUL REGULAMENT:
Articolul 1
La articolul 160 din Regulamentul (CE) nr. 718/2007, alineatul (3) se înlocuiește cu următorul text:
„3. În completarea dispozițiilor de la articolul 42, plățile de prefinanțare se pot ridica la 30 % din contribuția Uniunii Europene pentru ultimii trei ani ai programului în cauză. Atunci când este necesar, în ceea ce privește disponibilitatea angajamentului bugetar, prefinanțarea poate fi plătită în două tranșe.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 septembrie 2012.

Labels: 15
19